《病后夏初杂书近况十首》
元代·方回

富儿肥马跃雕鞍，同伴何由识木兰。
拄杖扶携元未老，交床随逐本无官。
三叉路口人心异，百尺楼头客眼寒。
黠鬼老狐足妖怪，架中閒摘旧书看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。